|  |  |
| --- | --- |
|  |  |
| Määrus | 18.09.2025 nr 26 |
| Nimemärgise täpsustatud nõuded ning registreerimise taotlemise, registreerimise, registreeringu kehtivusaja pikendamise, muutmise, kehtetuks tunnistamise ja keeldumise kord |  |

Määrus kehtestatakse väärismetalltoodete seaduse § 12 lõike 3 alusel.

**§ 1. Taotlus**

Nimemärgise registreerimise, registreeringu muutmise, kehtivusaja pikendamise ja kehtetuks tunnistamise taotluses esitatakse järgmised andmed:

1) ettevõtja nimi, registrikood ning telefoninumber, elektronposti aadress ja postiaadress;

2) väärismetalltoodete seaduse § 6 lõikes 2 nimetatud ettevõtja tegevusala – valmistaja või sissevedaja;

3) taotletav toiming;

4) taotluse esitamise kuupäev ja allkiri;

5) taotluse allkirjastanud isiku nimi ja vajaduse korral esindusõigust tõendav dokument.

**§ 2. Nimemärgise kujutis**

Nimemärgist kujutatakse üldiselt kättesaadavat tehnoloogiat kasutades kujul, mis võimaldab esitada nimemärgise Tarbijakaitse ja Tehnilise Järelevalve Ameti järelevalve infosüsteemis viisil, mis on selge, täpne, täielik, kergesti kättesaadav, arusaadav, püsiv ja objektiivne.

**§ 3. Menetlus**

(1) Tarbijakaitse ja Tehnilise Järelevalve Amet otsustab nimemärgise registreerimise, registreeringu muutmise, kehtetuks tunnistamise või kehtivusaja pikendamise seitsme tööpäeva jooksul arvates taotluse esitamisest.

(2) Kui taotlus ei vasta väärismetalltoodete seaduses ja käesolevas määruses sätestatud nõuetele, annab Tarbijakaitse ja Tehnilise Järelevalve Amet taotlejale puuduse kõrvaldamiseks vähemalt kahenädalase tähtaja.

(allkirjastatud digitaalselt)

Erkki Keldo

majandus- ja tööstusminister

(allkirjastatud digitaalselt)

Ahti Kuningas  
kantsler